stanford-oval/wikipedia huggingface dataset:
Satanismi
Saatanan kirkko ja muut ryhmät

Nykymuotoisen satanismin isänä pidetään Anton LaVeyta (1930–1997), joka perusti 1966 Saatanan kirkon San Franciscossa ja julkaisi 1969 ajattelunsa perusteoksen Saatanallisen Raamatun. Toisin kuin teistiseksi satanismiksi tai saatananpalvonnaksi kutsutuissa suuntauksissa, LaVeyn rationaalisessa satanismissa ei uskota yliluonnolliseen. LaVey sai vaikutteita Friedrich Nietzscheltä sekä kirjailija Ayn Randilta, joka korosti teoksissaan ihmisyksilön merkitystä ja korosti oman onnellisuuden tavoittelua itsekkyyden kautta.
Saatanan kirkon jäsenmäärä jäi pieneksi, vaikka se saavuttikin suuren näkyvyyden. LaVey lakkautti Saatanan kirkon paikallistoiminnan vuonna 1975, minkä jälkeen kirkko on toiminut enimmäkseen vain paperilla jäsenmaksujen varassa. LaVeyn kuoltua 1997 Saatanan kirkon johtoon nousi hänen kumppaninsa Blanche Barton ja vuonna 2001 Peter H. Gilmore. Gilmoren tultua johtajaksi kirkon päämaja siirtyi New Yorkin osavaltioon.
1970-luvulla LaVeyn johtamasta Saatanan kirkosta erkaantui joitain ryhmiä. Näistä merkittävin on Michael Aquinon vuonna 1975 perustama Setin Temppeli. Sittemmin Setin Temppeli on irtautunut satanismista ja kehittänyt oppiaan eri aineksia yhdistelevään suuntaan. Muut Saatanan kirkosta 1970-luvulla ja sen jälkeen erkaantuneet ryhmät jäivät useimmiten pieniksi ja lyhytikäisiksi. Jotkin nykyajan pienet satanistiset ryhmät harjoittavat teististä satanismia tai natsiokkultismia. Suurin osa nykyajan satanistisista liikkeistä on kuitenkin uskollisia LaVeyn alkuperäiselle maltillisemmalle, ateistiselle aatteelle.
Satanisteista suurin osa ei kuulu mihinkään järjestöön, vaan he harjoittavat satanismia yksityisesti. Internetistä muodostui organisaatioltaan hajautetulle satanismille tärkeä maailmanlaajuinen viestintäkanava. Euroopassa satanismi on saavuttanut suosiota etenkin Skandinaviassa, Saksassa ja Itä-Euroopassa, ja Saatanallinen Raamattu on käännetty monille eurooppalaisille kielille. Suomessa satanisteja on ollut muun muassa Pakanaverkon piirissä. He sanoutuvat irti saatananpalvonnasta, jonka he katsovat olevan lähinnä käänteistä kristinuskoa. Esoteerista satanismia edustaa Suomessa Azazelin Tähti. Teosofisesti suuntautunut ryhmä harjoittaa hengellisyyden niin sanottua vasemman käden polkua.
Satanismi on puhutellut useita black metal -yhtyeitä ja kyseisen musiikkityylin harrastajia.
The Satanic Temple

Yhdysvalloissa perustettiin vuonna 2013 ei-teististä satanismia edustava The Satanic Temple, joka on harjoittanut yhteiskunnallista aktivismia. Saatanallinen temppeli on puolustanut liberaaleja ja humanistisia arvoja, joihin kuuluvat kirkon ja valtion ero, yksilön- ja sananvapaus ja tasa-arvo. Järjestön keinoina ovat olleet julkiset tempaukset ja viranomaisten haastaminen oikeuteen kristinuskon suosimisesta. Konservatiivikristittyjen pystyttämien julkisten kristillisten muistomerkkien rinnalle on haluttu saatanallisia monumentteja, jolloin kristilliset tunnukset on jouduttu poistamaan. Kun kristilliset toimijat ovat halunneet rajoittaa oikeutta aborttiin, järjestö on hakenut aborteille suojaa uskonnonvapauden perusteella.
The Satanic Temple eroaa laveylaisesta egoistisesta satanismista ja korostaa yksilönvapauden lisäksi oikeudenmukaisuutta, kohtuutta ja empatiaa. Tieteellinen maailmankatsomus ja valistusajattelu ovat osa järjestön aatemaailmaa. Saatana symboloi temppelille perusteettoman auktoriteetin kyseenalaistamista ja tiedonhalua. Temppelin mielestä uskontoihin liittyvä yhteisöllisyys ei riipu uskosta yliluonnolliseen. Koska The Satanic Templen satanismissa ei uskota jumaluuksiin, se ei harjoita palvontaa. Järjestön mukaan yksilö voi kuitenkin toteuttaa henkilökohtaista satanismiaan omalla tavallaan.
The Satanic Temple perustaa arvonsa seitsemälle opinkappaleelle:
Yksilön tulee pyrkiä toimimaan myötätuntoisesti ja empaattisesti kaikkia elollisia olentoja kohtaan järjen mukaisesti.
Taistelu oikeudenmukaisuudesta on jatkuva ja välttämätön pyrkimys, jonka tulee olla lakeja ja instituutioita ylempänä.
Yksilön keho on loukkaamaton ja vain hänen oman tahtonsa alainen.
Toisten vapauksia tulee kunnioittaa, mukaan lukien vapautta loukata. Jos joku tahallaan ja epäoikeudenmukaisesti kajoaa toisen vapauteen, joutuu hän luopumaan myös omastaan.
Käsitysten tulee pohjautua parhaaseen tieteelliseen ymmärrykseen maailmasta. Kenenkään ei tule vääristää tieteellisiä tosiasioita vastaamaan omia käsityksiään.
Ihmiset ovat erehtyväisiä. Jos tekee virheen, tulee tehdä parhaansa sen korjaamiseksi ja aiheutuneiden vahinkojen hyvittämiseksi.
Jokaisen ohjeen tarkoitus on olla ohjaava periaate, joka innoittaa jaloja tekoja ja ajatuksia. Myötätunnon, viisauden ja oikeudenmukaisuuden hengen tulee aina vallita kirjoitettua tai puhuttua sanaa.
Yhteisön juhlapäiviä ovat muun muassa seksuaalista ja kehollista itsemääräämistä juhlistava Lupercalia-juhla 15. helmikuuta sekä taikauskon ja näennäistieteen uhreja muistava valpurinyö. Yhteisön harjoittamaan sekularismin puolustamiseen on liittynyt huumoria ja satiiria.
The Satanic Templellä on noin 700 000 jäsentä. Jäsenmaksujen sijaan TST rahoittaa toimintansa lahjoitusvaroin ja tuotemyynnillä. Suomessa on toiminut vuodesta 2022 The Satanic Temple Finland -yhteisö. Suomessa toimii myös Perkeleen temppeli -yhdistys, joka on saanut innoitusta TST:stä. Yhteisön erityispiirteenä ovat vaikutteet suomalaisesta kansanperinteestä.
Order of Nine Angles

Ekstremismiin ja uusnatsismiin yhdistetty Order of Nine Angles on 2000-luvulla esiin tullut esoteerinen, teististä satanismia edustava ryhmä. Order of Nine Angles on yhdistetty useisiin murhiin, raiskauksiin ja lasten hyväksikäyttötapauksiin ja äärioikeistolaiseen terrorismiin. Useat brittipoliitikot ovat vaatineet ryhmän kieltämistä terroristijärjestönä. Suomessa paljastui 2020-luvun alussa kaksi tapausta, joissa äärioikeistolaiset yhteenliittymät olivat suunnitelleet terrorismirikoksia. Sekä Kankaanpään terrorismiepäilyyn että Lahden terrorismitapaukseen liittyi Order of Nine Angles -kytköksiä. Kolmas tutkinta koski keväällä 2023 puoluetoimistoihin lähetettyjä valepommeja ja epäiltyä suunnitelmaa rituaalimurhan tekemiseksi. Suojelupoliisin vuosikirjassa Order of Nine Angles nostettiin esiin vuonna 2021.
Vastustusta

Pohjois-Amerikassa ja Euroopassa puhkesi 1980-luvulla niin sanottu saatananpalvontapaniikki, jossa satanisteja syytettiin lasten hyväksikäytöstä, kaappauksista ja uhraamisesta. Kohu laantui kun syytteille ei löytynyt todisteita ja kun hyväksikäyttötodistusten aikaansaamiseksi käytetyt menetelmät havaittiin puutteellisiksi.
Yhdysvaltain liittovaltion poliisin FBI:n mukaan satanismin ja saatananpalvonnan pelossa oli kyse hysteriasta. Sekä Suomen että Yhdysvaltain poliisiviranomaiset tiedottivat 1990-luvulla, että mitään todisteita järjestäytyneestä saatananpalvonnasta ei ole
Jotkut ovat esittäneet satanismilla olevan aatteellisia, poliittisia ja ikonografisia yhteyksiä fasismiin ja natsismiin. Jotkin pienet 1980-luvulla syntyneet satanistiset järjestöt ovat yhdistäneet satanismin uusnatsistiseen ajatteluun. Satanismin pääsuuntausten edustajat ovat irtisanoutuneet tästä. Heidän mukaansa satanismin ajatusmaailma on fasismista ja natsismista poiketen individualistinen sekä aatteellisesti vapaamielinen ja moniarvoinen.
Joidenkin mielestä satanistit ovat olleet edelläkävijöitä sellaisten liberaalien käsitysten kannattamisessa, jotka ovat nykyisin valtavirtaa länsimaisissa yhteiskunnissa. Satanistista estetiikkaa ei välttämättä pidetä enää erityisen provosoivana esimerkiksi Suomessa. Yhdysvalloissa osa The Satanic Templen jäsenistä on joutunut häirinnän kohteeksi.
Kirjallisuutta

Carmina, La: The Little Book of Satanism. A Guide to Satanic History, Culture, and Wisdom.  Berkeley, California:  Ulysses Press, 2022.  ISBN 978-1-64604-422-1  (englanniksi)
Hermonen, Merja: Pimeä hehku. Satanismi ja saatananpalvonta 1990-luvun suomalaisessa nuorisokulttuurissa.  (Väitöskirja, Helsingin yliopisto)  Helsinki:  Loki-kirjat, 2006.  ISBN 951-825-039-1
Introvigne, Massimo: Satanism. A Social History.  Boston:  Brill, 2016.  ISBN 978-90-04-28828-7  (englanniksi)
Laycock, Joseph P.: Speak of the Devil. How the Satanic Temple Is Changing the Way We Talk About Religion.  Oxford:  Oxford University Press, 2020.  ISBN 978-0-19-094849-8  (englanniksi)
van Luijk, Ruben: Children of Lucifer. The Origins of Modern Religious Satanism.  Oxford:  Oxford University Press, 2016.  ISBN 978-0-19-027510-5  (englanniksi)
Aiheesta muualla

Church of Satan. (englanniksi)
The Satanic Temple. (englanniksi)
The Satanic Temple Finland.
Perkeleen Temppeli.
Baphomet, Éliphas Lévin kuvitus vuodelta 1856.
Saatanan kirkon ylipappi Peter H. Gilmore.
Baphometin sinetti on kärki alaspäin oleva pentagrammi, jonka sisällä on vuohi. Sinetti on Saatanan kirkon virallinen tunnus.
The Satanic Templen papitar Shiva Honey ja Baphometin patsas.
The Satanic Templen puhemies Lucien Greaves.
Order of Nine Anglesin symboli.
The Satanic Templen päämaja ja taidegalleria Salemissa Massachusettsissa.
Alankomaiden europarlamenttivaalit 2024

Alankomaiden europarlamenttivaalit 2024 järjestettiin 6. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 31 europarlamentaarikkoa kaudeksi 2024–2029. Valittavien jäsenten määrä oli viisi enemmän kuin vuoden 2019 vaaleissa. Jäsenten määrän kasvu johtui Yhdistyneen kuningaskunnan EU-erosta ja Alankomaiden väestönkasvusta.
Äänestysprosentti oli 46,18%.
Stam

Stam on muun muassa seuraavien henkilöiden sukunimi:
Henni-Liisa Stam (s. 1988), suomalainen ääninäyttelijä ja näyttelijä
Jaap Stam (s. 1972), alankomaalainen jalkapalloilija ja jalkapallovalmentaja
Jessica Stam (s. 1986), kanadalainen huippumalli
Lauren Stam (s. 1994), on alankomaalainen maahockeypelaaja ja olympiavoittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Oripaviini

| --- | --- |

Oripaviini
Systemaattinen (IUPAC) nimi
6,7,8,14-Tetradehydro-4,5α-epoksi-6-metoksi-17-metyylimorfinan-3-oli
Tunnisteet
CAS-numero: 467-04-9
ATC-koodi: N02A
PubChem CID: 5462306
Kemialliset tiedot
Kaava: C18H19NO3 
Moolimassa: 297,348 g/mol
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Ihonalainen
Oripaviini (3-O-demetyyli-tebaiini) on opiaatti ja tebaiinin tärkein metaboliitti. Se on pääkomponenttinaselvennä sarjassa puolisynteettisiä opioideja, joihin kuuluvat yhdisteet kuten etorfiini ja buprenorfiini. Oripaviinia esiintyy kaukasianunikossa (Papaver bracteatum) ja oopiumiunikossa (Papaver somniferum) sekä eräissä muissa kasveissa.
Farmaseuttiset ominaisuudet

Oripaviinin analgeettista tehoa voi verrata morfiiniin, mutta sitä ei käytetä myrkyllisyytensä ja alhaisen terapeuttisen indeksinsä takia. Eläinkokeissa hiirillä ja rotilla tappavan myrkylliset annokset aikaansaivat voimakkaita epileptisiä "grand mal" kouristuskohtauksia, jotka johtivat kuolemaan samaan tapaan kuin tebaiinilla.
Farmaseuttiset ominaisuudet > Oripaviini-johdokset

Suurempi merkitys on puolisynteettisillä oripaviini-johdoksilla. Näitä johdoksia kehiteltiin 1960-luvulla ja jotkin näistä "supertehokkaista" μ-opioidireseptori -agonisteista ovat jopa 10 000 kertaa morfiinia tehokkaampia kivunlievittäjiä. Yksinkertaisesti sillattu oripaviini-yhdiste 6,14-Endoeteno-tetrahydro-oripaviini on 40x morfiinia tehokkaampi, mutta lisättäessä haarautuva tertiäärinen alkoholisubstituentti kohtaan C7, voidaan aikaansaada monta korkean tehon omaavaa varianttia:
| Nimi | R | Kivunlievitysteho (Morfiini = 1) |
| --- | --- | --- |
|  | metyyli | 63 |
|  | etyyli | 330 |
| Etorfiini | n-propyyli | 3200 |
|  | n-butyyli | 5200 |
|  | isobutyyli | 10 |
|  | n-pentyyli | 4500 |
|  | isopentyyli | 9200 |
|  | n-heksyyli | 58 |
| O-desmetyyli-7-PET | fenetyyli | 2200 |
|  | fenyyli | 34 |
|  | syklopentyyli | 70 |
|  | sykloheksyyli | 3400 |

Muita merkittäviä johdoksia ovat dihydroetorfiini (jopa 12,000x morfiini) ja asetorfiini (8700x morfiini) sekä diprenorfiini (jota käytetään etorfiinin vastalääkkeenä) ja buprenorfiini, jota käytetään yleisesti opioidivieroitushoitoon.
Aiheesta muualla

Chanoit, Pierre: Dependence potential of oripavine. Bulletin on Narcotics, 1981, 33. vsk, nro 3, s. 29–35.  WHO Advisory Group. PubMed:7039748  Artikkelin verkkoversio. Viitattu 5.10.2007.
PubChem: Oripavine (englanniksi)
Human Metabolome Database (HMDB): Oripavine (englanniksi)
Food Component Database (FooDB): Oripavine (englanniksi)
Encyclopedia of Genes and Genomes (KEGG): Oripavine (englanniksi)
Georgia (osavaltio)

Georgia on eteläinen osavaltio Yhdysvalloissa. Se rajoittuu idässä Atlantin valtamereen. Pohjoiset naapurit ovat Pohjois- ja Etelä-Carolina sekä Tennessee, lännessä Georgia rajoittuu Alabamaan ja etelässä Floridaan. Osavaltion asukasluku oli vuonna 2023 hieman yli 11 miljoonaa.
Georgian merkittävin kaupunki on pääkaupunki Atlanta, jossa pidettiin kesäolympialaiset 1996.
Tunnettuja georgialaisia ovat mm. entinen demokraattipuolueen presidentti Jimmy Carter, Martin Luther King ja Ray Charles.
Maantiede > Sijainti ja pinnanmuodot

Georgia rajoittuu idässä Atlantin valtamereen. Pohjoiset naapurit ovat Pohjois- ja Etelä-Carolina sekä Tennesseen osavaltio, lännessä Georgia rajoittuu Alabamaan ja etelässä Floridaan.
Osavaltion eteläinen puolikas on tasankoa, joka ulottuu rannikolta länsirajalle asti. Pohjoisempana on kukkuloita, ja Appalakkien vuoret ulottuvat Georgian luoteiskolkkaan. Georgian suuret joet ovat Chattahoochee, Savannah ja Suwannee.
Maantiede > Ilmasto

Georgian ilmasto on viileämpi ja sateisempi Chattahoochee-joen luoteispuolisella vuoristoalueella kuin muualla. Kasvukausi kestää vuoristossa 185 päivää, osavaltion eteläosassa jopa 300 päivää. Atlantassa on kuuminta heinäkuussa, jolloin keskimääräinen ylin lämpötila on 31,7 astetta. Kylmintä on tammikuussa, jolloin keskimääräinen alin on 1,3 astetta. Tornadot ovat uhkana vuoristoalueella joka vuosi. Hurrikaanien nostattama myrskyvuoksi voi tehdä tuhoja rannikolla.
Maantiede > Tärkeitä kaupunkeja

| --- | --- |
 Väestöltään yli 1 000 000 (urbaanialue): Atlanta (osavaltion pääkaupunki) Väestöltään yli 100 000 (urbaanialue): Augusta  Columbus  Savannah  Macon  Athens:  Väestöltään yli 10 000 (urbaanialue): Albany  Warner Robins  Gainesville  Rome  Dalton  Valdosta  Brunswick  Hinesville  Richmond Hill  Cartersville  Carrollton  LaGrange  Milledgeville  St. Marys  Statesboro Tärkeitä asevoimien keskuksia: Fort Benning  Fort Stewart
Atlantan siluetti.
Savannah'n River Street on suosittu turistikohde eteläisessä Georgiassa.
Historia

Georgian perustivat brittiupseeri James Oglethorpe ja 114 siirtolaisen joukko vuonna 1733 nykyisen Savannah’n kaupungin paikalla.
Georgia oli yksi kolmestatoista siirtomaasta, jotka kapinoivat Britanniaa vastaan Yhdysvaltain vapaussodassa. Yhdysvaltain sisällissodassa Georgia kuului etelävaltioihin, joissa haluttiin säilyttää orjuus.
Hallinto

Georgian lainsäädäntövaltaa käyttää osavaltion kaksikamarinen yleiskokous. Ylähuoneessa eli senaatissa on 56 jäsentä, alahuoneessa eli edustajainhuoneessa on 180 jäsentä. Yleiskokouksen jäsenet valitaan kahdeksi vuodeksi kerrallaan. Yleiskokous kokoontuu vuosittain tammikuun puolivälistä alkaen korkeintaan 40 päivän ajan.
Ylintä toimeenpanovaltaa käyttää kuvernööri.
Kuolemanrangaistus on käytössä Georgiassa. Vuoden 1976 jälkeen osavaltio on teloittanut 76 vankia. Viimeisin teloitus suoritettiin tammikuussa 2020.
Talous

Georgian bruttokansantuote vuonna 2010 oli 403 miljardia dollaria. Se oli Yhdysvaltojen osavaltioista yhdennellätoista sijalla.
Osavaltion talous perustuu liike-elämän ohella maatalouteen. Siellä tuotetaan Yhdysvaltain osavaltioista eniten broilereita, maapähkinöitä ja pekaanipähkinöitä, toiseksi eniten puuvillaa ja ruista, kolmanneksi eniten persikoita ja tomaatteja ja viidenneksi eniten tupakkaa. Osavaltio on saanut lempinimensä ’Peach County’ persikoista, joita siellä on viljelty 1500-luvulta asti; 1700-luvulla niitä kasvattivat cherokee-intiaanit. Persikan tuotantomäärissä se on kuitenkin jäänyt jälkeen Kaliforniasta ja Etelä-Carolinasta.
Atlanta on Georgian ja koko Kaakkois-Yhdysvaltojen liike-elämän keskus. Kaupunkia pitävät kotipaikkanaan monet amerikkalaiset suuryritykset, kuten The Coca-Cola Company, CNN, UPS, Georgia-Pacific, The Home Depot ja Delta Air Lines.
Georgian henkilökohtainen verotus vaihtelee 1–6 prosentin välillä kuudessa veroluokassa. Osavaltiossa on 6 % myyntivero, joka ei koske reseptilääkkeitä, joitakin lääketieteellisiä laitteita ja muita tuotteita. Jokainen piirikunta voi lisätä veroa 2 % SPLOSTin kautta ja 1 % MARTAn kautta.lähde?
Talous > Liikenne

Georgiassa on kaikkiaan 38 lentoasemaa. Suurin niistä on Atlantan kansainvälinen lentoasema Hartsfield-Jackson.
Georgiassa on viisi satamaa, Bainbridgessä, Brunswickissä, Columbuksessa ja kaksi Savannahissa.
Väestö

Georgian 11,0 miljoonasta asukkaasta 33,2 % on afroamerikkalaisia. Osuus on suurempi kuin Yhdysvalloissa keskimäärin.
Kulttuuri

Atlantassa toimii sinfoniaorkesteri ja ammattimainen teatteri. Georgialaisia muusikoita ovat Ray Charles ja Little Richard. Kirjailijoista tunnetaan Pulitzerilla palkittu Alice Walker ja Tuulen viemää -klassikon kirjoittaja Margaret Mitchell.
Urheilu

Georgian merkittävin urheilukaupunki on Atlanta, jossa pidettiin kesäolympialaiset 1996. Paikallisia joukkueita ovat Atlanta Braves baseballin pääsarjassa, Atlanta Falcons amerikkalaisessa jalkapallossa sekä Atlanta Hawks ja Atlanta Dream miesten ja naisten koripallossa. Vuoteen 2011 saakka Atlantassa oli myös NHL-joukkue, Atlanta Thrashers. Thrashersia ennen Atlantaa on edustanut NHL:ssä Atlanta Flames.
Aiheesta muualla

Wikimedia Commonsissa on kuvia tai muita tiedostoja aiheesta .
| n k  Yhdysvaltain hallinnolliset alueet |
| --- | --- | --- |
| Osavaltiot |  Alabama  Alaska  Arizona  Arkansas  Colorado  Connecticut  Delaware  Etelä-Carolina  Etelä-Dakota  Florida  Georgia  Havaiji  Idaho  Illinois  Indiana  Iowa  Kalifornia  Kansas  Kentucky  Louisiana  Länsi-Virginia  Maine  Maryland  Massachusetts  Michigan  Minnesota  Mississippi  Missouri  Montana  Nebraska  Nevada  New Hampshire  New Jersey  New Mexico  New York  Ohio  Oklahoma  Oregon  Pennsylvania  Pohjois-Carolina  Pohjois-Dakota  Rhode Island  Texas  Tennessee  Utah  Vermont  Virginia  Washington  Wisconsin  Wyoming  |  |
| Liittopiiri |  Washington (DC)  |  |
| Saarialueet |  Amerikan Samoa  Guam  Pohjois-Mariaanit  Puerto Rico  Yhdysvaltain Neitsytsaaret  |  |
| Erillisalueet |  Bajo Nuevo ja Serranilla kiistanalaisia  Bakerinsaari  Howlandinsaari  Jarvis  Johnstonin atolli  Kingmanin riutta  Midwaysaaret  Navassa  Palmyran atolli  Wakensaari  |  |
 luettelo Yhdysvaltain osavaltioista ja territorioista  intiaanireservaatti 
Black Rock Mountain State Park.
Osavaltion ylin hallintorakennus Georgia State Capitol Atlantassa.
The Coca-Cola Companyn pääkonttori Atlantassa.
Urakoitsija (sarjakuvahahmo)

| Urakoitsija |
| --- | --- |
 Urakoitsija, Marvel-universumin kätyrien kouluttaja
Luoja(t):  David Michelinie & George Pérez
Kustantamo:  Marvel
Ensiesiintyminen:  Avengers #195
Henkilötiedot
Oikea nimi:  Anthony ”Tony” Masters
Status:  Aktiivinen
Pituus:  187 cm
Paino:  100 kg
Ryhmäsidokset:   AIM  Kauhuneloset  Salaiset Kostajat  Ukonnuolet  YPKVV 
Henkilöllisyydet:  Contingency T
Voimat:  Valokuvarefleksit
Urakoitsija (engl. Taskmaster), oikealta nimeltään Tony Masters, on Marvel-kustantamon sarjakuvissa esiintyvä superroisto (joskus myös antisankari tai soluttautuja), jonka erikoinen kyky on matkia mitä tahansa näkemäänsä fyysistä suoritusta. Hahmon loivat käsikirjoittaja David Michelinie ja piirtäjä George Pérez. Urakoitsijan ensiesiintyminen tapahtui amerikkalaisen Avengers-lehden numerossa 195.
Urakoitsija harjoittaa omaa yksityistä kouluaan, joka harjoittaa tehokkaita taistelijoita pikkuroistoista ja vuokraa sitten näitä apulaisiksi superrikollisille. Vaikka Urakoitsija onkin toiminut useimmiten lain väärällä puolella, on myös Amerikan hallitus vuokrannut hänen palveluksiaan – viimeksi pyytäessään Urakoitsijaa kouluttamaan USAgenttia. Urakoitsija ei palvelekaan mitään todellista ideologiaa, hän työskentelee kenelle ja mille tahansa, mikäli hinta on oikea.
Suomessa Urakoitsija esiintyi ensimmäisen kerran Hulk–lehden numerossa 6 (1985).
Historia

Tony Masters huomasi erikoisen kykynsä lapsuudessaan. Katsoessaan cowboy-show’ta televisiosta hän huomasi kykenevänsä matkimaan lehmipaimenten suorittamia vaativia lassotemppuja vaivatta. Huolestunut äiti vei poikansa lääkäriin, joka totesi pojan omaavan harvinaisen kyvyn nimeltään ”valokuvarefleksit”. Vartuttuaan nuorukainen hyödynsi omaamaansa taitoa useasti tuottaakseen itselleen persoonallista hyötyä. Hän toimi koulunsa jalkapallojoukkueessa tähtipelaajana katsottuaan tätä ennen vain yhden jalkapallo-ottelun. Valmistuttuaan koulusta hän harkitsi hetken uraa rikosten vastaisena taistelijana, mutta huomasi rikollisen uran houkuttelevammaksi.
Mies alkoikin tarkkailla television uutislähetyksistä kaikenlaisia taistelutekniikoita, joita naamioidut sankarit ja rikolliset käyttivät. Käyttäen kykyjään hyväksi hän suoritti joukon rikoksia, mutta huomasi pian, ettei ollut loppuun saakka harkinnut itse tehtyihin rikoksiin sisältynyttä riskiä. Niinpä hän päättikin käyttää varastamansa omaisuuden oman koulun perustamiseen. Koulussa harjoitettaisiin tavallisia katuvarkaita superroistojen henkivartijoiksi ja iskujoukoiksi. Hänen tavoitteensa oli hyödyntää superroistojen pääomaa ja vuokrata kouluttamiaan rikollisia palkkasotilaina superrikollisille. Lopulta mies suunnitteli itselleen puvun ja alkoi kutsua itseään nimellä Urakoitsija. Nopeasti Masters otti käyttöön nimen "Urakoitsija" ja perusti lukuisia eri salaisia kouluja ympäri Amerikkaa.
Pian alamaailma jo huomasikin Urakoitsijan kyvyt ja HYDRA palkkasi tämän harjoittamaan Hämähäkkinaista, josta oli tullut HYDRAn viimeisin agentti. Hämähäkkinainen oppi kuitenkin myöhemmin totuuden HYDRAsta ja voitti entiset työnantajansa Urakoitsijan kera.
Urakoitsija joutui itsekin ahtaalle Kostajien hyökätessä hänen peitefirmansa kimppuun. Urakoitsija ehti kuitenkin pakenemaan paikalta ennen joutumistaan Kostajien vangiksi.
Voimat ja varusteet

Urakoitsija omaa omaperäisen muodon valokuvamuistista, jonka avulla visuaaliset havainnot siirtyvät suoraan Urakoitsijan lihasmuistiin. Kykyään Urakoitsija kutsuu "valokuvareflekseiksi". Kyvyn avulla hän kykenee katsomaan toisten ihmisten fyysistä liikehdintää ja kopioimaan liikkeet ilman harjoitusta (olettaen tietysti, että kopioitu liike on Urakoitsijan fysiikan ulottuvilla). Kyky vaikuttaa myös olevan myötäsyntyinen - Urakoitsija ei ole mutantti eikä hän ole saanut mistään ulkoisesta lähteestä kykyään.
Urakoitsija ei siis voi kopioida yliluonnollisia voimia ja hänen kykynsä äärirajat rajoittuvat Urakoitsijan omaan fysiikkaan. Hän pystyy kopioimaan Daredevilin, Wolverinen, Kapteeni Amerikan, Elektran, Hämähäkkimiehen ja Tuomarin taistelutyylejä. Urakoitsija on myös erittäin tarkka ampuja, hän kykenee jäljittelemään Napakympin täydellistä tähtäystä, kuten myös Tuomarin ja Haukansilmän.
On huomattava, että uskomattomasta kyvystään huolimatta Urakoistija voi matkia vain näkemäänsä suoritusta - ei siihen liittyviä asioita. Urakoitsija kykenee siis matkimaan huippupianistin suoritusta katsottuaan ensin tämän soittoa, mutta hän ei silti osaa lukea nuotteja. Lapsena hän miltei hukkui yritettyään matkia erään huippu-uimarin suoritusta, kunnes altaassa tajusi, ettei osaa vielä uida.
Urakoitsija on teettänyt kaksoiskappaleet useista eri Marvel-universumin henkilöiden aseista. Hänen tiedetään kantaneen mukanaan Daredevilin kepin kaltaista asetta, Kapteeni Amerikan kilpeä sekä Haukansilmän jousta että temppunuolia. Hän kantaa usein mukanaan myös miekkaa, lassoa ja Colt. 45 semiautomaattista pistoolia.